สินมั่นคง เผยขาดทุน ประกันโควิดปีที่แล้ว รวม 7 พันล้าน
ถ้าถามว่า 7 พันล้าน มันมากขนาดไหน ก็คงมากพอที่จะทำให้ สินมั่นคง พบกับเหตุการณ์ที่เลวร้ายที่สุดของบริษัท  หลังจากไตรมาสก่อน สินมั่นคง ได้รายงานว่ามีผลขาดทุนราว 3 พันล้านบาท จากประกันโควิด เจอ จ่าย จบ ไม่กี่นาทีที่ผ่านมา บริษัท สินมั่นคงประกันภัย จำกัด (มหาชน) ได้รายงานผลประกอบการไตรมาสที่ 4 รวมกับผลประกอบการทั้งปี  สรุปว่าสินมั่นคง มีรายได้รวม 10,899 ล้านบาท เพิ่มขึ้น 5% แต่มีผลขาดทุน 6,407 ล้านบาท
18 ก.พ. 2565

สินมั่นคง เผยขาดทุน ประกันโควิดปีที่แล้ว รวม 7 พันล้าน
ถ้าถามว่า 7 พันล้าน มันมากขนาดไหน
ก็คงมากพอที่จะทำให้ สินมั่นคง พบกับเหตุการณ์ที่เลวร้ายที่สุดของบริษัท
หลังจากไตรมาสก่อน สินมั่นคง ได้รายงานว่ามีผลขาดทุนราว 3 พันล้านบาท จากประกันโควิด เจอ จ่าย จบ
ไม่กี่นาทีที่ผ่านมา บริษัท สินมั่นคงประกันภัย จำกัด (มหาชน) ได้รายงานผลประกอบการไตรมาสที่ 4 รวมกับผลประกอบการทั้งปี
สรุปว่าสินมั่นคง มีรายได้รวม 10,899 ล้านบาท เพิ่มขึ้น 5% แต่มีผลขาดทุน 6,407 ล้านบาท 
เนื่องจากบริษัทต้องแบกรับค่าใช้จ่ายประกันโควิดที่ได้ออกไปก่อนหน้านี้
โดยบริษัทมีค่าใช้จ่าย เป็นค่าสินไหมทดแทนทั้งปีอยู่ที่ 13,333 ล้านบาท เพิ่มขึ้นมากถึง 111% 
แบ่งออกเป็นค่าสินไหมทดแทนอื่น ๆ 5,192 ล้านบาท
ค่าสินไหมทดแทนประกันโควิด 8,142 ล้านบาท
บริษัทได้รายงานว่าเป็นผลมาจากจำนวนผู้ติดเชื้อที่เพิ่มขึ้นอย่างก้าวกระโดดเมื่อเทียบกับช่วงเดียวกันของปีที่แล้ว ซึ่งได้ทำให้บริษัทประสบผลขาดทุนจากการรับประกันโควิดเป็นมูลค่ามากถึง 7,633 ล้านบาท ในขณะที่ประกันอื่น ๆ ยังมีกำไร
ทั้งนี้ สินมั่นคงเริ่มดำเนินธุรกิจ มาตั้งแต่วันที่ 27 มกราคม 2494
เรียกได้ว่า กิจการดำเนินมา 70 ปี แต่เจอวิกฤติโควิด 19 เพียงปีเดียว ทำกำไรสะสมลดลงอย่างรวดเร็ว
ลองมาดูตัวเลขเพื่อให้เห็นภาพว่า ลดลงเร็วขนาดไหน
เมื่อสิ้นปี 2563 บริษัทมีกำไรสะสมที่ 5,901 ล้านบาท
ล่าสุด ปี 2564 บริษัทมีกำไรสะสมเหลือ 711 ล้านบาท
ทำให้ส่วนของเจ้าของทั้งหมดเหลือ 2,197 ล้านบาท
หากเราดูจากสถานการณ์โควิด ที่ปัจจุบันยังคงไม่มีแนวโน้มจะสิ้นสุดลงเร็ว ๆ นี้
เป็นไปได้สูงว่า สินมั่นคงจำเป็นที่จะต้องเพิ่มทุน เพื่อทำให้ทรัพย์สินยังคงมากกว่าหนี้สินของบริษัท
และให้บริษัทยังดำเนินกิจการต่อไปได้ นั่นเอง..
Reference
-